

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** | 2025. gada 26. jūnijā |

**31.**

**Par Ogres novada pašvaldības 2024. gada publiskā pārskata apstiprināšanu**

Pašvaldības gada publiskos pārskatus (turpmāk – Pārskats) sagatavo, lai informētu sabiedrību par pašvaldības darbības mērķiem un rezultātiem, kā arī par budžeta līdzekļu izlietošanu iepriekšējā gadā.

Pašvaldību likuma 74. panta pirmā daļa noteic, ka dome nodrošina pašvaldības gada pārskata, konsolidētā gada pārskata un gada publiskā pārskata sagatavošanu un pieejamību atbilstoši ārējo normatīvo aktu prasībām.

Saskaņā ar Likuma par budžetu un finanšu vadību 14. panta trešo daļu, lai informētu sabiedrību par iestādes darbības mērķiem un rezultātiem, kā arī par piešķirto valsts budžeta līdzekļu izlietošanu iepriekšējā gadā, pašvaldības līdz pārskata gadam sekojošā gada 1. jūlijam sagatavo gada publiskos pārskatus un mēneša laikā pēc sagatavošanas publicē tos savā tīmekļvietnē. Pašvaldības gada publiskos pārskatus iesniedz Viedās administrācijas un reģionālās attīstības ministrijai publicēšanai tās tīmekļvietnē.

Noklausoties Ogres novada pašvaldības Centrālās administrācijas Komunikācijas nodaļas vadītāja Patrika Grīvas ziņojumu un pamatojoties uz Pašvaldību likuma 10. panta pirmās daļas 2. punktu, 74. panta pirmo daļu, Likuma par budžetu un finanšu vadību 14. panta trešo daļu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – 1 (Toms Āboltiņš), "Atturas" – 2 (Daiga Brante, Santa Ločmele), "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** Ogres novada pašvaldības 2024. gada publisko pārskatu (pielikumā).
2. UzdotOgres novada pašvaldības Centrālās administrācijas Komunikācijas nodaļai līdz 2025. gada 1. jūlijam:
   1. publicēt Ogres novada pašvaldības 2024. gada pārskatu Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv);
   2. iesniegt pārskatu Viedās administrācijas un reģionālās attīstības ministrijai.
3. Ogres novada pašvaldības Centrālās administrācijas Kancelejai nodrošināt Ogres novada pašvaldības 2024. gada pārskata brīvu pieeju Ogres novada pašvaldības ēkā un pagastu pārvaldēs.
4. Kontrolipar lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)